**დაზღვევის წესები და პირობები.**

* 1. **ოჯახის წევრები**
		1. **ოჯახის სტანდარტული წევრები** - (რომელთა დაზღვევა განხორციელდება საოჯახო პაკეტის პირობებით) - მეუღლე და შვილები/გერები (ნათესაური კავშირი დასტურდება ქორწინების ან ჯვრისწერის მოწმობით, დაბადების მოწმობით).
		2. **ოჯახის არასტანდარტული წევრები** - თანამშრომლის მშობელი (დედა/მამა), და/ძმა და შვილი 25/27 წლიდან.
	2. **ასაკობრივი ლიმიტი –** დასაზღვევი პირის ასაკობრივი ზღვარი სადაზღვევო პერიოდის დასაწყისში; ასაკის გამოთვლის წესი: მიმდინარე წელს (სადაზვევო პერიოდის დასაწყისს) გამოკლებული დაბადების წელი.
		1. ასაკობრივი ლიმიტი თანამშრომლისთვის – 65 წლამდე.
		2. ასაკობრივი ლიმიტი მეუღლისთვის – 65 წლამდე.
		3. ასაკობრივი ლიმიტი შვილისთვის – 0-დან 25/28 წლამდე (ასაკობრივი ლიმიტი 28 წლამდე ეხება იმ შვილებს, რომლებიც დაზღვეული არიან მიმდინარე დაზღვევის პირობებით, მიუხედავად მზღვეველისა). საოჯახო პაკეტით ეზღვევა მეუღლე და შვილები 0-დან 18 წლამდე. 18-დან 25/28 წლამდე შვილების დაზღვევა განიხილება ინდივიდუალური პრემიის გადახდის სანაცვლოდ, ხოლო 25/28 წლიდან შვილების დაზღვევა ხორციელდება ოჯახის არასტანდარტული წევრებისთვის განსაზღვრული სადაზღვევო ბარათით, ინდივიდუალური პრემიის გადახდის სანაცვლოდ.
		4. ასაკობრივი ლიმიტი თანამშრომლის მშობლისთვის (დედ-მამა) და და/ძმისთვის - 70 წლამდე. გამონაკლისს წარმოადგენს 70 წლიდან ოჯახის არასტანდარტული წევრები, რომლებიც დაზღვეული არიან მიმდინარე დაზღვევის პირობებით, მიუხედავად მზღვეველისა.
1. **სადაზღვევო პირობებით გათვალისწინებულ მომსახურებათა განმარტებები:**
	1. **24/24 ცხელი ხაზი (ტელ: ------------) -** ითვალისწინებს სადღეღამისო სატელეფონო სადაზღვევო კონსულტაციას, მიმდინარე სამედიცინო დაზღვევასთან დაკავშირებულ პრობლემატური საკითხების მოგვარებას, სამედიცინო მომსახურების ორგანიზებას.
	2. **ექიმის 24 საათიანი სატელეფონო კონსულტაცია -** ითვალისწინებს ექიმის სადღეღამისო სატელეფონო კონსულტაციას.
	3. **პირადი ექიმი –** ითვალისწინებს კომპანიის მიერ მითითებული პირადი ექიმის (ზოგადი პრაქტიკის ექიმი და/ან პედიატრის) მომსახურების - კონსულტაცია, ჯანმრთელობის მუდმივ მეთვალყურეობა, საჭიროების შემთხვევაში მიმართვებითა და დანიშნულებით უზრუნველყოფა, ბიულეტენის გახსნა/დახურვა, სამედიცინო ცნობების გაცემა - ღირებულების ანაზღაურებას ბარათის შესაბამისად.
	4. **პროფილაქტიკური გამოკვლევები** - ითვალისწინებს სამედიცინო ჩვენების გარეშე ჯანმრთელობის სამედიცინო შემოწმების მიზნით სქესის და ასაკის გათვალისწინებით შემდეგი გამოკვლევების ღირებულების ანაზღაურებას პირადი ექიმის სამსახურის ბაზაზე სტანდარტი ბარათისთვის, ხოლო პრემიუმი და კლასიკისთვის ნებისმიერ პროვაიდერ კლინიკაში:

|  |
| --- |
| **სამედიცინო მომსახურების წლიური (12 თვის განმავლობაში) ჯერადობა  ასაკობრივი ჯგუფების მიხედვით**  |
| **სამედიცინო მომსახურება** | **ასაკობრივი ჯგუფები** |
| **ქალბატონებისთვის** | **მამაკაცებისთვის** |
| **0-29** | **30-49** | **>50** | **0-29** | **30-49** | **>50** |
| სისხლის საერთო ანალიზი | **2** | **2** | **2** | **2** | **2** | **2** |
| შაქარი სისხლში  |  |  | **1** |  |  | **1** |
| ქოლესტერინი |   | **1** | **1** |   | **1** | **1** |
| შარდის საერთო ანალიზი | **1** | **2** | **2** | **1** | **2** | **2** |
| განავლის ანალიზი ფარულ სისხლდენაზე |  | **1** | **1** |  | **1** | **1** |
| მუცლის ღრუს მიმოხილვითი ექოსკოპია | **1** |  |  | **1** |  |  |
| ეკგ |  | **1** | **2** |  | **1** | **2** |
| პაპ ტესტი |  | **1** | **1** | **-**  | **-**  | **-**  |
| ექომამოგრაფია |  | **1** | **1** | **-**  | **-**  | **-**  |
| PSA |  |  |  |  |  | **1** |
| TSH (მხოლოდ GPIH-პრემიუმი და GPIH-კლასიკისთვის) | **1** | **1** | **1** | **1** | **1** | **1** |
| პროთრომბინის განსაზღვრა სისხლში | **1** | **1** | **1** | **1** | **1** | **1** |

* 1. **პროფილაქტიკური ვაქცინაცია -** ითვალისწინებს წელიწადში ერთხელ, ჯანდაცვის მსოფლიო ორგანიზაციის მიერ რეკომენდებულ პერიოდში, გრიპის საწინააღმდეგო ვაქცინაციის ხარჯების ანაზღაურებას.
	2. **სასწრაფო სამედიცინო დახმარება** – ითვალისწინებს სამედიცინო ჩვენებით გადაუდებელი სამედიცინო დახმარების ბრიგადის გამოძახების, ადგილზე სამედიცინო მომსახურების, საჭიროების შემთხვევაში დაზღვეულის ვიტალური ფუნქციების შენარჩუნების მიზნით შემთხვევის ადგილიდან სამედიცინო დაწესებულებაში ტრანსპორტირების ღირებულების ანაზღაურებას, ბარათის შესაბამისად.
	3. **ჰოსპიტალური მომსახურება (სადაზღვევო პერიოდის განმავლობაში დამდაგარი სადაზღვევო შემთხვევის მკურნალობა, რომლის დროსაც ჰოსპიტალში დაყოვნება აღემატება 24 საათს):**
		1. **ჰოსპიტალური მომსახურება უბედური შემთხვევის გამო -** ითვალისწინებს სადაზღვევო პერიოდის განმავლობაში გარეშე ძალის (ფიზიკური, მექანიკური, თერმული, ქიმიური) ზემოქმედების შედეგად ჯანმრთელობის მდგომარეობის გაუარესებისას იმ სამედიცინო ღონისძიებების (მედიკამენტები, დიაგნოსტიკური მანიპულაციები, თერაპიული და ქირურგიული მკურნალობა, სტანდარტული, რეანიმაციული და/ან ინტენსიური პალატის ხარჯები) ღირებულების ანაზღაურებას, ბარათის შესაბამისად, რომელთა 24 საათზე მეტი ხნით გადავადება იწვევს დაზღვეულის სიკვდილს ან დაინვალიდებას.
		2. **გადაუდებელი ჰოსპიტალური მომსახურება -** ითვალისწინებს სადაზღვევო პერიოდის განმავლობაში დაზღვეულის ჯანმრთელობის მდგომარეობის გაუარესებასთან დაკავშირებული სამედიცინო ღონისძიებების (მედიკამენტები, დიაგნოსტიკური ღონისძიებები, თერაპიული და ქირურგიული მკურნალობა, სტანდარტული, რეანიმაციული და/ან ინტესიური პალატის ხარჯები) ღირებულების ანაზღაურებას, ბარათის შესაბამისად, რომელთა 24 საათზე მეტი ხნით გადავადება იწვევს დაზღვეულის სიკვდილს.

უბედური შემთხვევის გამო ორსულობის შეწყვეტის, მშობიარობის შემდგომი სეფსისის, კრიტიკული (სიცოცხლის გადასარჩენად მიმართული) მდგომარეობის ან საშვილოსნოს გარე ორსულობისას საჭირო სამედიცინო მომსახურების ხარჯები ანაზღაურდება გადაუდებელი ჰოსპიტალური ან ამბულატორიული (ჰოსპიტალში დაყოვნების ხანგრძლივობის მიხედვით) მომსახურების მუხლის შესაბამისად - მიუხედავად იმისა, ითვალისიწნებს თუ არა სადაზღვევო ბარათი ორსულობა/მშობიარობის დაფინანსებას.

* + 1. **გეგმიური ჰოსპიტალური მომსახურება -** ითვალისწინებს შესაბამისი სამედიცინო ჩვენებისას ექიმის მიერ დანიშნული ჰოსპიტალური (მედიკამენტები, დიაგნოსტიკური მანიპულაციები, თერაპიული და ქირურგიული მკურნალობა, ოპერაციების შემდგომი გართულებები, უსაფრთხო სისხლი, სტანდარტული, ინტენსიური (პოსტოპერაციული) პალატის ხარჯები) მომსახურების ღირებულების ანაზღაურებას, ბარათის შესაბამისად.
	1. **დამატებითი მომსახურება გეგმური ჰოსპიტალური მომსახურებისა და დღის ჰოსპიტალური მომსახურების დროს -**  ითვალისწინებს გეგმური ჰოსპიტალიზაციისა და დღის ჰოსპიტალური მომსახურების დროს აყვანილი/მოწვეული ექიმის ჰონორარს, პალატის გაუმჯობესებას.
	2. **ონკოლოგიური მომსახურება -** ითვალისწინებს ავთვისებიანი ონკოლოგიური დაავადების სამკურნალოდ გამოყენებულ სხივურ, რადიო, ქიმიო, ჰორმონო, ადიუვანტურ თერაპიას, PET CT კვლევას (სხვა დანარჩენი მომსახურებები ანაზღაურდება შესაბამისი დაფარვის ფარგლებში: მედიკამენტები, ამბულატორია, ჰოსპიტალი).
	3. **ამბულატორიული მომსახურება (სამედიცინო დაწესებულებაში დაყოვნება 24 საათი ან ნაკლები):**
		1. **გეგმიური ამბულატორიული მომსახურება** –
			1. **დიაგნოსტიკური მომსახურება** - ითვალისწინებს სამედიცინო ჩვენებისას დიაგნოსტირების მიზნით სპეციალისტის კონსულტაციის, ინსტრუმენტული და ლაბორატორიული გამოკვლევების, ამბულატორიული მანიპულაციების/ჩარევების/ქირურგიული სამედიცინო მომსახურების ხარჯების ღირებულების ანაზღაურებას, ბარათის შესაბამისად.
			2. **ამბულატორიული ქირურგიული/დღის ჰოსპიტალური მომსახურება -** ითვალისწინებს სამედიცინო ჩვენებისას მკურნალობის მიზნით პოზიტიური სიით განსაზღვრული გეგმიური და გადაუდებელი შემთხვევებისა და გეგმიური და გადაუდებელი ამბულატორიული მანიპულაციების/ჩარევების/ქირურგიული მკურნალობის სამედიცინო ხარჯების ანაზღაურებას, ბარათის შესაბამისად; აგრეთვე პოზიტიური სიით განსაზღვრული დაავადებ(ებ)ის/მდგომარებობის/ჩარევების ჰოსპიტალურ მკურნალობას თუ სტაციონარში დაყოვნების ხანგრძლივობა არ აღემატება 24 საათს. ასევე, ნებისმიერი სხვა ქირურგიული ოპერაცია/ჩარევა/მანიპულაცია, რომელიც არ ხვდება პოზიტიური სიით განსაზღვრულ ჩამონათვალში და რომლის სტაციონარში მოთავსების სამედიცინო ჩვენება არ აღემატება 24 საათს).

**პოზიტიური სიით განსაზღვრული შემთხვევები:**

**გინეკოლოგია**

* პოლიპექტომია
* მიომექტომია/ლაპარასკოპია მიომექტომია
* ოპერაციები/მანიპულაციები საშვილოსნოს ყელზე
* სამკურნალო ჰისტეროსკოპია/ჰისტერორეზექტოსკოპია
* კონიზაცია
* აბლაცია
* ბართოლინის ჯირკვლის ამოკვეთა და დრენაჟი
* საშოს კისტის ამოკვეთა
* ლაპარასკოპიული სალპინგექტომია
* ლაპარასკოპიული კისტექტომია
* საკვერცხის კისტის ამოკვეთა/ლაპარასკოპიული კისტექტომია
* ენდომეტრიოზთან დაკავშირებული მანიპულაციების/ჩარევების/ქირურგიული მკურნალობა
* შარდსაწვეთისა ან/და შარდის ბუშტის კათეტერიზაცია/სტენტირება
* ლაზერული და ოპტიკური ურეთროტომია
* შარდ-სასქესო სისტემის ავადმყოფობებთან, ქალის სასქესო სისტემის არაანთებითი ავადმყოფობებთან, საკვერცხის სხვა და დაუზუსტებელი კისტებთან დაკავშირებული ოპერაციები/მანიპულაციები
* ოვარექტორმია

**კარდიოვასკულარული სისტემა:**

* იმპლანტაცია სტიმულატორებით, დეფიბრილატორებით, პეისმეიკერითა და ელექტროდებით კარდიოვერსია
* აბლაცია
* სტენტირება
* ოპერაციები/მანიპულაციები ვენებზე

**ოტორინოლარინგოლოგია:**

* ადენოიდექტომია
* ტონზილექტომია
* ადენოტონზილექტომია
* ნაზალური პოლიპექტომია
* ცხვირის ძგიდის რეზექცია
* ნიჟარების დეზინტეგრაცია
* კონხოტომია
* ქრონიკული სინუსიტი - ენდოსკოპიური ოპერაცია
* მირინგოტომია
* ჰაიმოროტომია
* სეპტოპლასტიკა

**ოფთალმოლოგია:**

* კატარაქტას ოპერაცია
* ლაკრიმალური ჯირკვლის დრენაჟი
* ენტროპიონის/ექტროპიონის ოპერაცია
* კერატოპლასტიკა
* ლაზერო/ფოტოკოაგულაცია
* ენუკლეაცია/ევისცერაცია
* ფტერიგეუმის ამოკვეთა
* გუგის პლასტიკა
* დაკრიოცისტორინოსტომია
* დაკრიოცისტექტომია
* ვიტრექტომია
* სკლერის პლომბირება
* ინტრასტრომალური რკალების იმპლანტაცია
* გამჭოლი კერატოპლასტიკა
* YAG ლაზერული ქირურგია
* ოპერაციები საცრემლე არხზე
* ოპერაციები რქოვანაზე

**გასტროენტეროლოგია:**

* თრომბოზული ჰემოროიდის ამოკვეთა/ლიგირება
* გაურთულებელი ფიზურექტომია
* პოლიპექტომია სწორი ნაწლავიდან
* ენდოსკოპიური პაპილოტომია/სფინქტეროტომია
* ვარიკოზული ვენების (კუჭის, საყლაპავის) ენდოსკოპიური ლიგირება
* ენდოსკოპიური გასტროსტომია
* ენდოსკოპიური პოლიპექტომია
* ენდოსკოპიურად უცხო სხეულის ამოღება
* პარაპროქტიტის დროს-გაკვეთა, დრენირება
* ენდოსკოპიური ელექტროკოაგულაციები
* პაპილოსფინქტეროტომია
* ლაპაროცენტეზი
* ქოლეცისტექტომია
* დერმოიდული/პილონიდალურ კისტის დრენირება

**გენიტოურინარული ტრაქტი:**

* ტროაკარული ეპიცისტოსტომია
* ლითოტრიფსია
* ჰიდროცელესთან დაკავშირებული ოპერაციები/მანიპულაციები
* ბალანოპოსტიტი
* ორქიექტომია
* ორქიოპექსია
* ეპიდიდიმექტომია
* კენჭის ენდოსკოპიური ამოღება
* ცისტოლითოტომია
* პერკუტანული ლაპაქსია

**მამოლოგია**

* სარძევე ჯირკვლის რეზექცია
* ფიბროადენომის ამოკვეთა
* კისტების ამოკვეთა

**ყბა-სახის ქირურგია:**

* ჰაიმორის ღრუში შემავალი კისტის ამოკვეთა
* ქვედა ყბის არხში ჩაზრდილი კისტის ამოკვეთა
* სახის რბილი ქსოვილების კეთილთვისებიანი სიმსივნის ამოკვეთა
* სუბპერიოსტალური აბსცესის გაკვეთა
* პერიოსტიტის ოპერაციული მკურნალობა
* ხმოვანი იოგების სიმსივნის ენდოსკოპიური ქირურგია
* ცისტექტომია
* ანთებადი ინფილტრატის, აბსცესის გახსნა
* ალვეოლოტის მკურნალობა გამოფხეკის გზით

**ქირურგია შერეული:**

* სიმსივნური წარმონაქმნების ამოკვეთა კანიდან
* რბილი ქსოვილების კისტების და აბსცესების დრენირება
* ქვემო კიდურის ვარიკოზული ვენების სტრიპინგი ან ლიგაცია
* სამკურანალო მიზნით ლიმფური კვანძების ამოკვეთა
* კათეტერული აბლაცია
* თორაკოცენტზი
* სანაღვლე გზების დრენირენა რეანიმაციის მონიტორინგით
* კანის აბსცესებითან, ფლეგმონასთან, ფურუნკულთან, კარბუნკულებთან დაკავშირებული ოპერაციები/მანიპულაციები

**ორთოპედია, ტრავმატოლოგია:**

* ფიქსატორის დემონტაჟი რეგიონალური ან ადგილობრივი ანესთეზიით
* ლაპარასკოპიული ართროსკოპია/ლაპარასკოპიული მენისკექტომია

**უროლოგია**

* პროსტატის ლაზერული და ოპტიკური ქირურგია
	+ 1. **გადაუდებელი ამბულატორიული მომსახურება -** ითვალისწინებს ქვემოთ ჩამოთვლილი პოზიტიური სიით განსაზღვრული შემთხვევების დროს საჭირო სამედიცინო მომსახურების (სპეციალისტის კონსულტაცია, ინსტრუმენტული და ლაბორატორიული გამოკვლევები, ამბულატორიული მანიპულაციები, მედიკამენტები) ღირებულების ანაზღაურებას, ბარათის შესაბამისად, რომელიც დაზღვეულს უნდა გაეწიოს შემთხვევის დადგომიდან პირველი 24 საათის განმავლობაში.

**პოზიტიური სიით განსაზღვრული შემთხვევები, რომელიც ანაზღაურდება:**

* გარეშე ძალის (ფიზიკური, მექანიკური, თერმული, ქიმიური) ზემოქმედების შედეგად სხეულის დაზიანება - ექიმის კონსულტაცია, ჭრილობის ქირურგიული დამუშავება/შეხვევა/გაკერა, ტრამვის დროს რენტგენოლოგიური კვლევა (საჭიროების შემთხვევაში კომპიუტერული ტომოგრაფია სამედიცინო ჩვენების შესაბამისად) და იმობილიზაცია; დეზინტოქსიკაცია/ ინფუზიური თერაპია, სისხლის საერთო ანალიზი, კრეატინინი, ელექტროლიტები, ექოსკოპიური კვლევა.
* გულის რითმის დარღვევები – ექიმის კონსულტაცია, ეკგ, რითმის სტაბილიზაცია.
* ინტოქსიკაცია - ექიმის კონსულტაცია, დეზინტოქსიკაცია/ინფუზიური თერაპია, ლაბორატორიული კვლევები.
* ჰიპერტონული კრიზი - ექიმის კონსულტაცია, ელექტროკარდიოგრაფია, არტერიული წნევის სტაბილიზაცია, სისხლის საერთო ანალიზი, შარდის საერთო ანალიზი, ელექტროლიტები, კრეატინინი, სისხლის ბიოქიმიური ანალიზი.
* ცხვირიდან სისხლდენა - ექიმის კონსულტაცია, ტამპონადა, კოაგულანტები.
* თირკმლის, აბდომინური, ნაღველ-კენჭოვანი კოლიკა - ექიმის კონსულტაცია, სისხლის და შარდის საერთო ანალიზები, ექოსკოპია, ი/ვ ინფუზია, ანალგეზიური და სპაზმოლიზური საშუალებები.
* ასთმური სტატუსი - ექიმის კონსულტაცია, მედიკამენტოზური თერაპია, შეტევის კუპირება.
* მწვავე/ სიცოცხლისათვის საშიში ალერგიული რეაქცია - ექიმის კონსულტაცია, ანტიალერგიული მკურნალობა.
* მწვავე ობსტრუქციული ლარინგიტი (კრუპი) - ექიმის კონსულტაცია, შეტევის კუპირება.
* შარდის შეკავება - ექიმის კონსულტაცია, კათეტერიზაცია (შარდის გამოშვება), ი/ვ ინფუზია, შარდის საერთო ანალიზი, საშარდე სისტემის ექოსკოპია.
* ზედა სასუნთქ გზებში, სასმენ ხვრელში, საჭმლის მომნელებელ სისტემაში უცხო სხეულის მოხვედრა - ექიმის კონსულტაცია, უცხო სხეულის ამოღება.
* გადაუდებელი ვაქცინაცია **-** ექიმის კონსულტაცია, ანტირაბიული, ანტიტეტანური, ბოტულიზმის საწინააღმდეგო, ანტიგიურზინის ვაქცინა/შრატი, ამბულატორიული მანიპულაციის ვიზიტები.
* ტკივილი გულმკერდის არეში - ექიმის კონსულტაცია, ეკგ, კარდიოექოსკოპია, ტროპონინი, ტკივილის კუპირება.
* ტკივილი მუცლის არეში - ექიმის კონსულტაცია, მუცლის ღრუს ექოსკოპია, ტკივილის კუპირება
	1. **მედიკამენტები** - ითვალისწინებს სამედიცინო ჩვენებით, ამბულატორიული მკურნალობის მიზნით, ნებისმიერი ლიცენზირებული ექიმის მიერ დანიშნული რეგისტრირებული (ასევე ისეთი არარეგისტრირებული მედიკამენტები, რომელთაც გავლილი აქვს რეგისტრაცია საქართველოს კანონმდებლობით (მიუხედავად იმისა ხელშეკრულების მოქმედების განმავლობაში იძიება თუ არა რეგისტრაცია) მედიკამენტების ღირებულების ანაზღაურებას, ბარათის შესაბამისად.ამასთან, ანაზღაურდება ბიოლოგიურად აქტიური დანამატები და ჰომეოპათიური მედიკამენტები ბარათებისთვის გამოყოფილი ქველიმიტის ფარგლებში.
		1. **საზღვარგარეთ შეძენილი მედიკამენტები** - ითვალისწინებს საქართველოს საზღვრებს გარეთ შეძენილი სამედიცინო ჩვენებით, ამბულატორიული მკურნალობის მიზნით,  ნებისმიერი ლიცენზირებული ექიმის მიერ დანიშნული (გარდა რეცეპტის გარეშე გასაცემი III ჯგუფს მიკუთვნებული მედიკამენტებისა) მედიკამენტების ღირებულების ანაზღაურებას, რომლის ჯენერიული დასახელება (აქტიური ნივთიერება) დარეგისტრირებულია საქართველოში.
	2. **მედიკამენტები რეცეპტის გარეშე** - ექიმის დანიშნულების გარეშე შეძენილი ანტიპირეტული და ანალგეზიური მედიკამენტების ხარჯების ანაზღაურება, პოლისის პირობების შესაბამისად. ანაზღაურებას ექვემდებარება „ხშირად მოხმარებადი (ცნობადი) მესამე (III) ჯგუფს მიკუთვნებული ფარმაცევტული პროდუქტების ნუსხა ფარმაკოთრაპიული ჯგუფების მიხედვით (გარდა საინექციო ფორმებისა)“ მედიკამენტების არაუმეტეს 7 (შვიდი) დღის მკურნალობისათვის საჭირო ღირებულების ხარჯები.
	3. **მედიკამენტები ლიმიტის ამოწურვისას და გამონაკლისებში არსებული დაავადებების სამკურნალოდ რომელიმე სააფთიაქო ქსელში -** ითვალისწინებს მედიკამენტებზე გამოყოფილი ლიმიტის ამოწურვის შემთხვევაში, ასევე იმ დაავადებების სამკურნალო მედიკამენტების ხარჯების ანზღაურებას, რომლებიც არ იფარება გამონაკლისებითყ.
	4. **ორსულობა/ მშობიარობა - ვრცელდება თანამშრომელსა და მის დაზღვეულ მეუღლეზე.**
		1. **ორსულობა** – ითვალისწინებს ორსულთა პატრონაჟისათვის საჭირო სამედიცინო მომსახურებების (ექიმის კონსულტაცია, ლაბორატორიული და ინსტრუმენტული გამოკვლევები, ორმაგი და სამმაგი ტესტი, ამბულატორიული მანიპულაციები, მედიკამენტები) ღირებულების ანაზღაურებას, ბარათის შესაბამისად.
		2. **მშობიარობა -** ფიზიოლოგიურ მშობიარობასთან ან საკეისრო კვეთასთან დაკავშირებული მომსახურების (მედიკამენტები, მანიპულაციები, ნებისმიერი ტიპის (სტანდარტული, არასტანდარტული, რეანიმაციული) პალატა, აყვანილი ექიმის ჰონორარი, გაუტკივარების ღირებულება, შესაბამისი დიეტური მაგიდა) ღირებულების ანაზღაურებას, ბარათის შესაბამისად.
	5. **სტომატოლოგია**
		1. **გადაუდებელი სტომატოლოგია** - ითვალისწინებს კბილის მწვავე ტკივილისას პირველადი სტომატოლოგიური დახმარების (კბილის ამოღება (ექსტრაქცია) და მასთან დაკავშირებული გაყუჩება (ადგილობრივი ანესთეზია), დიაგნოსტიკური ღონისძიებების (დენტოგრამა, ვიზიო) ღირებულების ანაზღაურებას, ბარათის შესაბამისად.
		2. **გეგმიური სტომატოლოგიური მომსახურება (თერაპიული და ქირურგიული) -** ითვალისწინებს სტომატოლოგის კონსულტაციის, დიაგნოსტიკური ღონისძიებების (დენტოგრამა, ვიზიო, ორთოპანტომოგრამა), თერაპიული (კბილის დაბჟენის, ქვებისა და ნადებების მოცილების (დახურული კიურეტაჟი ულტრასტომით და პოლირებით), კბილების გაწმენდას Air flow-ს მეთოდით წელიწადში ერთხელ) და ქირურგიული სტომატოლოგიის (კბილის ამოღების, გეგმიური ქირურგიული მანიპულაციების), ადგილობრივი ანესთეზიის და ზემოთ ჩამოთვლილ პროცედურებთან დაკავშირებული მედიკამენტების ხარჯების ანაზღაურებას, ბარათის შესაბამისად.

შენიშვნა: იმ შემთხვევაში, თუ რომელიმე რეგიონში არ არის წარმოდგენილი პროვაიდერი სტომატოლოგიური კლინიკა და დაზღვეულს ასეთ რეგიონში უწევს გეგმიური სტომატოლოგიური მომსახურების მიღება, ამ რეგიონში მომსახურება ანაზღაურდება პროვაიდერ კლინიკაში ბარათით განსაზღვრული დაფარვით.

* + 1. **დამატებითი სტომატოლოგიური მომსახურება** (ვრცელდება სადაზღვევო ბარათებით პრემიუმი და კლასიკი დაზღვეულ პირებზე) – ითვალისწინებს სამედიცინო ჩვენებით ღრძილების ლორწოვანი გარსის მკურნალობას მათ შორის ვექტორის სისტემით წელიწადში ერთხელ გეგმიური სტომატოლოგიური მომსახურების ლიმიტის ფარგლებში, პოლისის პირობების შესაბამისად.
		2. **ორთოდონტიული სტომატოლოგია -** ითვალისწინებს ორთოდონტის კონსულტაციის, დიაგნოსტიკური ღონისძიებების, მოსახსნელი ორთოდონტიული ფირფიტოვანი აპარატისა და მოუხსნელი ორთოდონტიული აპარატის (ბრეის-სისტემა) ღირებულებაზე ფასდაკლებას, ბარათის შესაბამისად.
		3. **ორთოპედიული სტომატოლოგია –** ითვალიწინებს ორთოპედის კონსულტაციის, დიაგნოსტიკური ღონისძიებების, მოსახსნელი მთლიანი და/ან ნაწილობრივი პროთეზისა და მიკროპროთეზის, მეტალოკერამიკის, მეტალოპლასტმასის, პლასტმასის და ფოლადისა გვირგვინის, ჩანართის, უმეტალო კერამიკისა (გვირგვინების და ვინირების დამზადება) და ბიგელისებური პროთეზის ღირებულებაზე ფასდაკლებას, ბარათის შესაბამისად.
		4. **სტომატოლოგიური იმპლანტაცია** - ითვალისწინებს იმპლანტაციის ღირებულებაზე ფასდაკლებას, ბარათის შესაბამისად.
	1. **რთული სამედიცინო შემთხვევების მართვა -** ითვალისწინებს გაძნელებული დიაგნოსტიკისა და მკურნალობის სათანადო ტაქტიკისა და სქემის შერჩევის მიზნით, დარგის წამყვანი სპეციალისტების მონაწილეობით სამედიცინო კონსილიუმის ჩატარებას პირადი ექიმის სამსახურის ბაზაზე.
	2. **მკურნალობა საზღვარგარეთ -** ითვალისწინებს გეგმიური ჰოსპიტალური და გეგმიური ამბულატორიული მომსახურების ღირებულების დაფინანსებას საქართველოს საზღვრებს გარეთ. ანაზღაურების პირობები მოცემულია შესაბამისი სამედიცინო მომსახურების ქმედებაში.

**დამატებითი პროდუქტები:**

* 1. **სიცოცხლის დაზღვევა (ვრცელდება 65 წლამდე თანამშრომლებზე) -** ითვალისწინებს სადაზღვევო პერიოდის განმავლობაში დაზღვეულის გარდაცვალებისას (გარდა უბედური შემთხვევით გარდაცვალებისა) მოსარგებლისთვის სადაზღვევო თანხის ანაზღურებას.
	2. **უბედური შემთხვევის დაზღვევა (ვრცელდება თანამშრომლებზე) -** ითვალისწინებს სადაზღვევო პერიოდის განმავლობაში დამდგარი უბედური შემთხვევის შდეგად დაზღვეულის გარდაცვალებისას, სრული მუდმივი ან ნაწილობრივი მუდმივი შრომისუუნარობისას მოსარგებლისთვის სადაზღვევო თანხის ანაზღურებას .
	3. **სამოგზაურო დაზღვევა (ვრცელდება თანამშრომლებზე და ოჯახის წევრებზე) -** ითვალისწინებს საზღვაგარეთ მოგზაურობისას გადაუდებელი სამედიცინო მომსახურების ხარჯების ანაზღაურებას.
	4. **მხედველობის კორექცია -** ითვალისწინებს (მზღვეველის მიერ მითითებულ პროვაიდერ სამედიცინო დაწესებულებაში) მხედველობის კორექციის ღირებულებაზე ფასდაკლებას ბარათის შესაბამისად.
	5. **გამაჯანსაღებელი ღონისძიებები** - ითვალისწინებს სამკურნალო ვარჯიშებს, სამედიცინო მასაჟებს, გამაჯანსაღებელ ღონისძიებებს.
	6. **ექთნის მომსახურება ბინაზე -** ითვალისწინებსპოსტჰოსპიტალურ პერიოდში, სამედიცინო დაწესებულებიდან გაწერიდან 2 კვირის განმავლობაში, მკურნალი ექიმის მიერ დანიშნულ და ექთნის მიერ ბინაზე ჩატარებულ სამკურნალო მანიპულაციებს.
	7. **მეორე აზრის მოძიება** **(ვრცელდება თანამშრომლებზე)** - მომსახურება ითვალისწინებს ონკოლოგიური დაავადების დიაგნოზის შემთხვევაში, მსოფლიოს წამყვანი კლინიკის სპეციალისტების მიერ დიაგნოზის დაზუსტებას/დადასტურებას, მკურნალობის ყველაზე ოპტიმალური სქემის შერჩევას, სხვა სახის სამედიცინო რეკომენდაციების მომზადებას.